Hulle probeer wel die omgewing in ag neem waar hulle ook al kan. “Daar het nuwe wetgewing deurgekom waaroor ons regtig bly is, al maak dit ons werk moeiliker. ’n Mens mag sekere goed nie meer in ’n toilet afspoel nie, want dan beland daardie kieme net weer in die stelsel waaruit ons drinkwater kom,” verduidelik Eileen. “Dit word wel weer gesuiwer, maar weet jy watter kieme bly agter in ons drinkwater? Dis noodsaaklik dat ons almal ons deel doen om die waterbronne te bewaar. En elke bietjie help.”
“Eintlik het hy nie in die ware sin van die woord onder dit beland nie. Hy het daarop gelê lê en slaap tydens ’n middagrustyd, en die operateur was nie daarvan bewus nie. Toe die operateur terugklim en die masjien aanskakel en begin ry, kon hy natuurlik nie die man se gille hoor nie. Die arme ou is eenvoudig onder die wiele ingevoer. Ons moes hom letterlik tussen die skakels van daardie metaalbande uitkrap met penne,” onthou Roelien.
’n Ander keer het ’n vurkhyser letterlik deur iemand gesteek wat in ’n kartondoos in ’n pakstoor lê en slaap het. En dan was daar die arme ongelukkige man wat uit ’n fabriek se dak geval en sy liggaam letterlik gehalveer het op ’n staalplaat. Dit, onthou die susters, was een van die grusaamste tonele ooit. “Hier lê die linkerhelfte, daar die regterhelfte, met binnegoed wat uitpeul,” vertel Eileen.
Hulle verwyder ook die karkasse van honde wat vergiftig is. Hulle probeer om die publiek in te lig oor die gevare van Two Step, oftewel Aldicarb. Dié landbougif is berug daarvoor dat dit so gou werk dat ’n hond skaars twee treë kan gee voor hy dood neerslaan. “Mense besef dit nie, maar Aldicarb word deur jou vel geabsorbeer as jy aan daardie hond raak. Die regte maatreëls moet toegepas word om te keer dat die gif verder versprei. Die plek waar hulle gekry is, moet gedekontamineer word, en die karkas veras word. Jy kan nie so ’n hond in jou tuin begrawe nie, want die gif sal in die grond beland.”
ek het die boek, Bloedsusters gelees, en ek haal my hoed af vir die werk wat julle doen. dit sit nie in enige ou se broek om dit te doen nie. julle maak dit soveel makliker vir die wat agterbly.
Die grootste siekte van ons tyd noem ek doodgewoon worry sickness. Dis asof dit in die mode geraak het om jou oor alles en almal te bekommer. Mense slaap sleg en lê en rondrol in die nag. Dit alles terwyl die Here vir ons op verskeie plekke in die Bybel verseker dat Hy lewe en dat Hy in beheer is. Kom ons wees ook baie eerlik met mekaar: Die lewe vandag is nie maklik nie. Daar is baie uitdagings en groot verantwoordelikhede wat jou emosioneel kan dooddruk as jy dit nie reg hanteer nie. Een van die gevolge van bekommernis is juis dat jy altyd moeg is en selfs kort van draad en nie baie aangenaam om mee saam te leef nie. God leef! Jesus het opgestaan! Hy noem jou sy kind en Hy buig af na jou. Hy is jou Vader wat sorg. Dalk is dit enkele van die waarhede wat jy gereeld moet herhaal as jy in een of ander stres-spasma in- gaan. Dalk is dit tyd dat jy werklik oorgee aan en weggee in sy veilige hande.
Edmund van Vuuren, die DA se skaduminister van onderwys, sê die departement het vir skole in die provinsie ŉ e-pos gestuur en gevra dat ŉ lys aan hulle voorsien word met alle LGBTI-leerders se name op. Die databasis sal glo gebruik word vir ŉ werksessie om bewusmaking te skep vir LGBTI-regte.
Van Vuuren het aan die direkteur vir spesiale programme geskryf en gevra dat die versoek vir die lys onmiddellik stopgesit word en distrikskantore opdrag kry om nie voort te gaan met die skep van dié “onwettige en diskriminerende” lys nie.
Die onafhanklike reguleringsraad vir ouditeure (Irba) het gesê hy het skriftelik by die finansieskomitee in die parlement navraag gedoen oor die status van die ondersoek oor ŉ rekenkundige skandaal by Steinhoff.
Die organisasie het gesê hy het in Desember met sy ondersoek in Deloitte Suid-Afrika begin. Dié maatskappy is die ouditeure van Steinhoff, wie se aandeelprys ineengestort het nadat die maatskappy erken het dat rekenkundige onreëlmatighede begaan is.
“Sedert ons in Januarie 2018 die verhoor oor die Steinhoff-saak bygewoon het, kan ons bevestig dat ons Deloitte se ouditlêers van Steinhoff vir die jare 2014, 2015 en 2016 begin hersien het,” het Bernard Agulhas, uitvoerende hoof van Irba, gesê. “Ons aanvanklike oorsig van die lêers het verskeie kwessies aan die lig gebring wat verder ondersoek word.”
Ten tyde van die oudits vir 2014 en 2015 was die plaaslike Steinhoff-entiteit die genoteerde houermaatskappy, primêr genoteer op die Johannesburgse aandelebeurs. In 2016 het die primêre notering na Nederland geskuif, en die ouditlêers vir 2016 hou dus verband met Steinhoff Afrika se plaaslike filiale.
Venter het die Springbokke in sy speeldae in 17 toetse verteenwoordig en was die afgelope jare by verskeie spanne se afrigting betrokke.
Chean Roux, wat onlangs as die Junior Springbokke se afrigter aangestel is, was verlede jaar in ’n stadium die Bokke se verdedigingsafrigter, terwyl JP Ferreira, van die Lions, die Springbokke verlede jaar op hulle Europese toer in hierdie hoedanigheid vergesel het.
Sy aanstelling, saam met Franco Smith wat onlangs as agterlynbreier in die plek van Mzwandile Stick aangewys is, is deel van pogings om van die Springbokke weer ’n wêreldkrag te maak ná die treurmare van 2016, toe hulle slegs vier uit 12 toetse gewen het.